
PËR DISA SHTESA DHE NDRYSHIME NË VENDIMIN NR. 1299, DATË 16.12.2009, TË KËSHILLIT TË MINISTRAVE, “PËR MIRATIMIN E STRUKTURËS, TË ORGANIKËS DHE TË NUMRIT TË PUNONJËSVE TË SHËRBIMIT TË GJENDJES CIVILE NË BASHKI/NJËSI BASHKIAKE/ KOMUNA DHE NË DEGËT E QARQEVE”

Në mbështetje të nenit 100 të Kushtetutës dhe të nenit 62, të ligjit nr. 10129, datë 11.5.2009, “Për gjendjen civile”, të ndryshuar, me propozimin e ministrit të Punëve të Brendshme, Këshilli i Ministrave
					
VENDOSI: 

1. Në pasqyrën nr. 2, të vendimit nr. 1299, datë 16.12.2009, të Këshillit të Ministrave, bëhen këto shtesa dhe ndryshime:
a) Në tabelën e organikës së shërbimit të gjendjes civile për qarkun Durrës, Bashkia Durrës, pas nënndarjes me numër 6, shtohet nënndarja 6/1, me këto të dhëna: 
“6/1. Durrës; Durrës, Rajoni 6; 1.”.
b) Në tabelën e organikës së shërbimit të gjendjes civile për qarkun Korçë, Bashkia Kolonjë, hiqet Njësia Administrative Barmash nga rreshti me numër rendor 3 dhe shtohet në rreshtin me numër rendor 2, në të njëjtën rubrikë.
2. Ngarkohet Ministria e Punëve të Brendshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

